Príloha č. 2 súťažných podkladov

|  |
| --- |
| **obchodné podmienky (návrh zmluvy)** |

**Zmluva  na poskytnutie audítorských služieb pri výkone štatutárneho auditu konsolidovaných účtovných závierok vybraných účtovných jednotiek verejnej správy a ústrednej správy**

uzatvorená podľa ustanovení § 3 ods. 4 a § 56 zákona č. 343/2015 Z. z. o verejnom obstarávaní a o zmene a doplnení niektorých zákonov a podľa § 269 ods. 2 zákona   
č. 513/1991 Z. z. Obchodného zákonníka v znení neskorších zmien

Číslo zmluvy Objednávateľa: 2022/184

# Čl. 1 Zmluvné strany

* 1. **Objednávateľ:**

Názov: Slovenská republika zastúpená

Ministerstvom financií Slovenskej republiky

Sídlo: **Štefanovičova 5, P.O. BOX 82, 817 82 Bratislava 15**

Zastúpený: Veronika Gmiterko, MBA, generálna tajomníčka služobného úradu

Bankové spojenie: Štátna pokladnica, Radlinského 32, 810 05 Bratislava 15

Číslo účtu v tvare IBAN: SK59 8180 0000 0070 0000 1400

IČO: 00151742

IČ DPH: nie je platiteľom DPH

(ďalej len „Objednávateľ“)

a

* 1. **Poskytovateľ:**

Obchodné meno:

Miesto podnikania:

Osoby oprávnené jednať

- vo veciach zmluvných:

Bankové spojenie:

Číslo účtu v tvare IBAN:

IČO:

DIČ:

IČ DPH:

Právna forma:

Označenie registra:

Číslo zápisu:

Číslo telefónu:

Číslo faxu:

http://

E-mail:

Kontaktná osoba:

Tel.:

(ďalej len „Poskytovateľ“)

(ďalej spoločne aj „zmluvné strany“)

sa dohodli na uzatvorení tejto zmluvy  podľa § 269 ods. 2 a nasl. Obchodného zákonníka

**Preambula**

Objednávateľ na obstaranie predmetu tejto Zmluvy použil postup verejného obstarávania podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“).

**Čl. 2 Predmet a účel zmluvy**

* 1. Predmetom plnenia tejto zmluvy je záväzok Poskytovateľa riadne a včas poskytnúť Objednávateľovi služby štatutárneho auditu (ďalej aj ako „služby“) v nasledovnom rozsahu: overenie konsolidovaných účtovných závierok vybraných účtovných jednotiek verejnej správy (kapitol štátneho rozpočtu) zostavených za roky 2022, 2023 a 2024, overenie konsolidovanej účtovnej závierky ústrednej správy zostavenej za roky 2022, 2023 a 2024 a overenie súladu konsolidovaných výročných správ kapitol štátneho rozpočtu vyhotovených za roky 2022, 2023 a 2024 s konsolidovanými účtovnými závierkami kapitol štátneho rozpočtu zostavenými za roky 2022, 2023 a 2024. Bližší opis predmetu zmluvy je uvedený v Prílohe č. 1, Opis predmetu zákazky, ktorá tvorí jej neoddeliteľnú súčasť.
  2. V rámci predmetu tejto zmluvy podľa jej bodu 2.1 a v súlade s Opisom predmetu zákazky sa Poskytovateľ zaväzuje poskytnúť Objednávateľovi nasledovné služby:
     1. overenie konsolidovaných účtovných závierok vybraných účtovných jednotiek verejnej správy zostavených za rok 2022, overenie konsolidovanej účtovnej závierky ústrednej správy zostavenej za rok 2022 a overenie súladu konsolidovaných výročných správ kapitol štátneho rozpočtu vyhotovených za rok 2022 s konsolidovanými účtovnými závierkami kapitol štátneho rozpočtu zostavenými za rok 2022;
     2. overenie konsolidovaných účtovných závierok vybraných účtovných jednotiek verejnej správy zostavených za rok 2023, overenie konsolidovanej účtovnej závierky ústrednej správy zostavenej za rok 2023 a overenie súladu konsolidovaných výročných správ kapitol štátneho rozpočtu vyhotovených za rok 2023 s konsolidovanými účtovnými závierkami kapitol štátneho rozpočtu zostavenými za rok 2023;
     3. overenie konsolidovaných účtovných závierok vybraných účtovných jednotiek verejnej správy zostavených za rok 2024, overenie konsolidovanej účtovnej závierky ústrednej správy zostavenej za rok 2024 a overenie súladu konsolidovaných výročných správ kapitol štátneho rozpočtu vyhotovených za rok 2024 s konsolidovanými účtovnými závierkami kapitol štátneho rozpočtu zostavenými za rok 2024.
     4. riadenie projektu a komunikácia v rozsahu uvedenom v Prílohe č. 1 Opis predmetu zákazky.
  3. Poskytovateľ berie na vedomie, že termín pre zostavenie konsolidovaných účtovných závierok kapitol štátneho rozpočtu a konsolidovanej účtovnej závierky ústrednej správy je najneskôr do 20. júna roku nasledujúceho po roku, za ktorý sa audit vykonáva, resp. do termínu stanoveného v osobitnom právnom predpise. Pre individuálnu účtovnú závierku kapitol štátneho rozpočtu platí, že výkazy súvaha a výkaz ziskov a strát sa predkladajú do 5., resp. 10. februára a poznámky do 30. apríla roku nasledujúceho po roku, za ktorý sa audit vykonáva, resp. do termínu stanoveného v osobitnom právnom predpise. Podpisom tejto zmluvy sa Poskytovateľ zaväzuje poskytnúť Objednávateľovi plnenie tak, aby Objednávateľ mal dostatočný čas na zostavenie predmetných účtovných závierok v stanovených termínoch.
  4. Audit bude vykonaný v súlade so zákonom č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov v platnom znení (ďalej aj ako „zákon č. 423/2015 Z. z.“), a v prípade, že je auditovaná účtovná jednotka v zmysle § 2 ods. 16 zákona č. 423/2015 Z. z. subjektom verejného záujmu, aj v súlade s Nariadením Európskeho parlamentu a Rady (EÚ) č. 537/2014 zo 16. apríla 2014 o osobitných požiadavkách týkajúcich sa štatutárneho auditu subjektov verejného záujmu a zrušení rozhodnutia Komisie 2005/909/ES (ďalej len „Nariadenie EÚ”).  Výsledkom práce štatutárneho audítora (ďalej aj ako „audítor“) bude vydanie správy audítora (za daný rok) v súlade s § 27 zákona č. 423/2015 Z. z., v ktorej vyjadrí názor, či konsolidovaná účtovná závierka poskytuje pravdivý a verný obraz finančnej situácie a výsledku hospodárenia v súlade so zákonom o účtovníctve a vydanie dodatku správy audítora, kde audítor vyjadrí názor, či údaje uvedené v konsolidovanej výročnej správe sú v súlade s konsolidovanou účtovnou závierkou. Ak konsolidovaná výročná správa bude k dispozícii pred dátumom vydania správy audítora, overenie súladu konsolidovanej výročnej správy s konsolidovanou účtovnou závierkou bude súčasťou správy audítora.

Poskytovateľ môže preveriť jednotlivé oblasti konsolidovaných účtovných závierok vybraných účtovných jednotiek verejnej správy a konsolidovanej účtovnej závierky ústrednej správy preverením práce iného audítora, pokiaľ túto oblasť auditoval iný audítor. V prípade preverenia práce iného audítora môže Poskytovateľ dospieť k názoru, že získané audítorské dôkazy nie sú dostatočné, v tom prípade sám vykoná ďalšie audítorské postupy s cieľom získať dostatočné audítorské dôkazy.

* 1. Výstupom Poskytovateľa budú aj Správy o zisteniach a odporúčaniach z auditov konsolidovaných účtovných závierok vybraných účtovných jednotiek verejnej správy a z auditu konsolidovanej účtovnej závierky ústrednej správy za daný rok.
  2. Správy audítora v súlade s § 27 zákona č. 423/2015 Z. z. podľa bodu 2.4. tohto článku sa Poskytovateľ zaväzuje predložiť nasledovne:

2.6.1 ku konsolidovaným účtovným závierkám vybraných účtovných jednotiek verejnej správy zostaveným za roky 2022, 2023 a 2024 do 30. septembra kalendárneho roka nasledujúceho po dátume, ku ktorému boli auditované konsolidované účtovné závierky zostavené;

2.6.2 ku konsolidovanej účtovnej závierke ústrednej správy zostavenej za roky 2022, 2023 a 2024 do 31. októbra kalendárneho roka nasledujúceho po dátume, ku ktorému bola auditovaná konsolidovaná účtovná závierka zostavená.

Dodatok správy audítora k súladu konsolidovaných výročných správ kapitol štátneho rozpočtu vyhotovených za roky 2022, 2023 a 2024 s konsolidovanými účtovnými závierkami kapitol štátneho rozpočtu zostavenými za roky 2022, 2023 a 2024 sa Poskytovateľ zaväzuje predložiť najneskôr do 15. novembra kalendárneho roka nasledujúceho po dátume, ku ktorému boli auditované konsolidované účtovné závierky a konsolidované výročné správy zostavené.

Správy o zisteniach a odporúčaniach z auditov konsolidovaných účtovných závierok podľa bodu 2. 5 tohto článku z overenia konsolidovaných účtovných závierok vybraných účtovných jednotiek verejnej správy zostavených za roky 2022, 2023 a 2024 sa Poskytovateľ zaväzuje predložiť najneskôr do 15. novembra kalendárneho roka nasledujúceho po dátume, ku ktorému boli auditované konsolidované účtovné závierky a konsolidované výročné správy zostavené.

* 1. Účelom tejto zmluvy je podľa ustanovenia § 22a ods. 5 zákona č. 431/2002 Z. z. o účtovníctve v znení neskorších predpisov zabezpečiť overenie konsolidovaných účtovných závierok jednotiek verejnej správy, konsolidovanej účtovnej závierky ústrednej správy a overenie súladu konsolidovaných výročných správ kapitol štátneho rozpočtu s ich konsolidovanými účtovnými závierkami prostredníctvom právnickej osoby, ktorá má odborné, personálne a materiálne predpoklady na výkon auditu ustanovené zákonom č. 423/2015 Z. z.
  2. V nadväznosti na služby podľa bodov 2.2.1, 2.2.2 a 2.2.3 tejto zmluvy Poskytovateľ vykoná štatutárny audit, ako je definovaný v § 2 ods. 1 zákona č. 423/2015 Z. z. Výsledkom poskytnutých služieb bude správa audítora vypracovaná v súlade s príslušnými záväznými právnymi predpismi Slovenskej republiky. Poskytovateľ vydá správu audítora o štatutárnej účtovnej závierke Objednávateľa, resp. vybraných účtovných jednotiek verejnej správy za príslušný rok.
  3. Správa audítora vypracovaná pre Objednávateľa v zmysle bodu 2.6 tohto článku bude obsahovať samostatnú časť s názvom „Kľúčové záležitosti auditu“ o skutočnostiach, ktoré podľa odborného úsudku Poskytovateľa mali najväčší význam pri audite štatutárnej účtovnej závierky Objednávateľa, resp. vybraných účtovných jednotiek verejnej správy a o spôsobe, akým boli tieto skutočnosti pri audite zohľadnené. Poskytovateľ neposkytne samostatný názor na tieto skutočnosti. Správa audítora tiež bude obsahovať samostatnú časť s názvom „Správa o iných právnych a regulačných požiadavkách” s podčasťou „Správa k informáciám, ktoré sa uvádzajú v konsolidovanej výročnej správe“, pokiaľ Poskytovateľ k dátumu vydania správy audítora získal alebo očakáva, že získa výročnú správu Objednávateľa a iné finančné alebo nefinančné informácie (okrem účtovnej závierky a správy audítora o nej) zahrnuté vo výročnej správe Objednávateľa.
  4. Správa audítora vypracovaná pre vybrané účtovné jednotky verejnej správy v zmysle bodu 2.6 tohto článku bude obsahovať samostatnú časť s názvom „Správa o iných právnych a regulačných požiadavkách“ s podčasťou „Správa k informáciám, ktoré sa uvádzajú v konsolidovanej výročnej správe“, pokiaľ Poskytovateľ k dátumu vydania správy audítora získal úplné alebo čiastočné iné informácie. Iné informácie zahŕňajú výročnú správu príslušnej vybranej účtovnej jednotky verejnej správy a iné finančné alebo nefinančné informácie (okrem účtovnej závierky a správy audítora o nej) zahrnuté vo výročnej správe príslušnej vybranej účtovnej jednotky verejnej správy.
  5. Objednávateľ, resp. príslušná vybraná účtovná jednotka verejnej správy, je povinný vopred predložiť Poskytovateľovi návrh výročnej správy na posúdenie. Poskytovateľ po prečítaní návrhu výročnej správy kvalifikovane posúdi, či finančné a nefinančné informácie uvedené v návrhu výročnej správy sú vo vecnom súlade so štatutárnou účtovnou závierkou a s poznatkami Poskytovateľa získanými počas auditu. Ak výročná správa bude Poskytovateľovi k dispozícii až po dátume vydania správy audítora, Poskytovateľ požiada vedenie príslušnej auditovanej účtovnej jednotky o písomné vyhlásenie, že Poskytovateľovi poskytne konečnú verziu výročnej správy bezodkladne po tom, ako ju bude mať k dispozícii a ešte predtým, ako ju príslušná auditovaná účtovná jednotka vydá, aby Poskytovateľ mohol dokončiť postupy v zmysle relevantných právnych predpisov Slovenskej republiky.
  6. Správa audítora o štatutárnej účtovnej závierke príslušnej auditovanej účtovnej jednotky bude vydaná v slovenskom jazyku.
  7. Vo vzťahu k auditu účtovnej závierky Objednávateľa platí, že Poskytovateľ v súlade s Nariadením EU vypracuje a predloží Výboru pre audit konsolidovanej účtovnej závierky Ministerstva financií SR a konsolidovanej účtovnej závierky ústrednej správy Slovenskej republiky (ďalej aj ako “výbor pre audit“) dodatočnú správu najneskôr v čase predloženia správy audítora uvedenej vyššie. Dodatočná správa pre výbor pre audit bude vypracovaná v písomnej forme a bude obsahovať vysvetlenie výsledkov vykonaného štatutárneho auditu a venovať sa prinajmenšom skutočnostiam v zmysle Nariadenia EU.
  8. Pre účely tejto zmluvy platí, že za samostatné plnenie predmetu zmluvy sa považuje vykonanie štatutárneho auditu v rozsahu uvedenom v čl. 2, bodov 2.2, 2.4, 2.5 a 2.6 tejto zmluvy za jeden kalendárny rok. Za deň zdaniteľného plnenia sa bude považovať deň podpísania akceptačného protokolu za Poskytovateľom riadne dodané a Objednávateľom schválené samostatné plnenie predmetu zmluvy za jeden kalendárny rok v zmysle článku 3, bod 3.2 tejto zmluvy.
  9. Zmluvné strany sa dohodli, že za účelom zníženia negatívnych vplyvov na životné prostredie bude Poskytovateľ predkladať Objednávateľovi dokumentáciu a podklady v elektronickej podobe, okrem   
     (i) konfirmačných listov a odpovedí na ne, pokiaľ odpoveď prišla poštou v papierovej forme, (ii) dokumentov spojených s vydaním audítorskej správy – prehlásenie vedenia, finančné výkazy, poznámky a výročné správy spolu so správou audítora a (iii) zmluva o audite, pokiaľ by nebola nahradená zaručenými elektronickými podpismi. Zmluvné strany berú na vedomie, že v papierovej podobe musia byť uchovávané všetky formálne dokumenty, ktoré podpisuje buď audítor alebo auditovaný subjekt, prípadne tretia strana (konfirmačný list), pokiaľ v týchto prípadoch nie je použitý zaručený elektronický podpis, ak je to možné. Poskytovateľ poskytne v papierovej podobe aj iné dokumenty, pokiaľ ho o to Objednávateľ požiada.

**Čl. 3 Cena, platobné a preberacie podmienky**

* 1. Zmluvná cena je stanovená dohodou zmluvných strán podľa zákona č. 18/1996 Z. z. o cenách v  znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon   
     č. 18/1996 Z. z. o cenách v znení neskorších predpisov a je vyjadrená v EUR. Objednávateľ   
     a Poskytovateľ berú na vedomie, že dohodnutá maximálna cena predmetu zmluvy a jeho plnení je  
     XXX EUR bez DPH, DPH 20 %, cena XXX EUR s DPH, túto cenu nie je možné prekročiť počas trvania celého zmluvného vzťahu. Členenie zmluvnej ceny podľa predchádzajúcej vety tohto bodu a podľa jednotlivých plnení predmetu zmluvy je nasledovné:
     1. cena za overenie konsolidovaných účtovných závierok vybraných účtovných jednotiek verejnej správy zostavených za rok 2022, overenie konsolidovanej účtovnej závierky ústrednej správy zostavenej za rok 2022 a overenie súladu konsolidovaných výročných správ kapitol štátneho rozpočtu vyhotovených za rok 2022 s konsolidovanými účtovnými závierkami kapitol štátneho rozpočtu zostavenými za rok 2022 je XXX EUR bez DPH, DPH 20%, cena XXX EUR   
        s DPH;
     2. cena za overenie konsolidovaných účtovných závierok vybraných účtovných jednotiek verejnej správy zostavených za rok 2023, overenie konsolidovanej účtovnej závierky ústrednej správy zostavenej za rok 2023 a overenie súladu konsolidovaných výročných správ kapitol štátneho rozpočtu vyhotovených za rok 2023 s konsolidovanými účtovnými závierkami kapitol štátneho rozpočtu zostavenými za rok 2023 je XXX EUR bez DPH, DPH 20%, cena XXX EUR  
        s DPH;
     3. cena za overenie konsolidovaných účtovných závierok vybraných účtovných jednotiek verejnej správy zostavených za rok 2024, overenie konsolidovanej účtovnej závierky ústrednej správy zostavenej za rok 2024 a overenie súladu konsolidovaných výročných správ kapitol štátneho rozpočtu vyhotovených za rok 2024 s konsolidovanými účtovnými závierkami kapitol štátneho rozpočtu zostavenými za rok 2024 je XXX EUR bez DPH, DPH 20%, cena XXX EUR  
        s DPH.
  2. Za riadne dodanie samostatného plnenia predmetu zmluvy podľa článku 2 bod 2.2, 2.4, 2.5 a 2.6 tejto zmluvy za jeden kalendárny rok sa bude považovať podpísanie akceptačného protokolu oboma zmluvnými stranami. Poskytovateľovi vzniká právo vystaviť faktúru až po riadnom odovzdaní samostatného plnenia predmetu zmluvy za jeden kalendárny rok podľa bodov 2.2, 2.4, 2.5 a 2.6 tejto zmluvy a v termínoch, ktoré sú uvedené v článku 2 bod 2.6 tejto zmluvy a po riadnom schválení a prevzatí tohto odovzdávaného plnenia, a to podpísaním akceptačného protokolu Objednávateľom. Akceptačné konanie je predmetom rokovania výboru pre audit. Akceptačné konanie je proces akceptácie odovzdávaného samostatného plnenia predmetu zmluvy podľa článku 2 bod 2.2, 2.4, 2.5 a 2.6 tejto zmluvy za jeden kalendárny rok. Je vyjadrením súhlasu Objednávateľa s obsahom odovzdávaného samostatného plnenia predmetu tejto zmluvy. Pre Poskytovateľa je kritériom súhlasu Objednávateľa s kvalitou odovzdaného samostatného plnenia predmetu tejto zmluvy. Pre Poskytovateľa je zároveň podkladom pre fakturáciu.
  3. Faktúra je splatná  do 30 dní od dátumu jej doručenia do sídla Objednávateľa.

Faktúry sú Objednávateľovi doručované výlučne:

1. elektronicky e-mailom vo formáte PDF na adresu elektronickej pošty: [podatelna@mfsr.sk](mailto:podatelna@mfsr.sk). Jeden e-mail môže obsahovať maximálne 1 PDF faktúru, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, ale musia byť súčasťou faktúry  
   (t .j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Žiadne ďalšie prílohy (JPG, GIF atď.) nesmú byť súčasťou e-mailu, z dôvodu dodržiavania pravidiel kybernetickej bezpečnosti,

alebo

1. hodnoverne elektronicky prostredníctvom elektronickej schránky ministerstva zriadenej na portáli Slovensko.sk. Adresa elektronickej schránky - UPVS ID: ico://sk/00151742. Jedna správa môže obsahovať maximálne jednu faktúru. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB.
   1. Neúplne alebo nesprávne vystavenú faktúru je Objednávateľ oprávnený v lehote splatnosti stornovať a doručiť Poskytovateľovi oznámenie o storne faktúry spolu so žiadosťou o opravu, resp. doplnenie faktúry. Nová, doplnená elektronická faktúra bude doručená spôsobom uvedeným v písm. a) alebo b) bodu 3.3. tohto článku a plynie u nej nová 30-dňová lehota splatnosti.

Poskytovateľ berie na vedomie, že ak si nesplnil svoju oznamovaciu povinnosť podľa § 6 zákona č. 222/2004 Z. z. o dani z pridanej hodnoty a neoznámil Finančnému riaditeľstvu SR svoj bankový účet uvedený v identifikačných údajoch Poskytovateľa, Objednávateľ nie je povinný Poskytovateľovi uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je Objednávateľ v omeškaní s úhradou faktúry. Poskytovateľ je povinný oznámiť Objednávateľovi akúkoľvek zmenu, doplnenie alebo zrušenie týkajúce sa bankového účtu, uvedeného v identifikačných údajoch Poskytovateľa.

* 1. V prípade, ak poskytnuté samostatné plnenie predmetu zmluvy nebude poskytnuté riadne, najmä ak nebude zodpovedať dohodnutému objednanému obsahu a rozsahu, alebo Objednávateľ zistí nedostatky v jeho kvalite, Objednávateľ nepodpíše príslušný akceptačný protokol a je povinný písomne oznámiť túto skutočnosť Poskytovateľovi najneskôr do 20 kalendárnych dní odo dňa odovzdania samostatného plnenia predmetu zmluvy. Poskytovateľ bude v danom prípade povinný zistené nedostatky odstrániť bez zbytočného odkladu, avšak najneskôr do 14 kalendárnych dní po ich písomnom oznámení zo strany Objednávateľa. Následne Objednávateľ opätovne schváli alebo neschváli odovzdávané samostatné plnenie predmetu zmluvy.
  2. V prípade, ak Objednávateľ opätovne zistí tie isté nedostatky odovzdávaného samostatného plnenia predmetu zmluvy, a to v zmysle predchádzajúceho bodu 3.5 tohto článku (t. j. po márnom uplynutí 14 dňovej lehoty na odstránenie nedostatkov a neschválení odovzdávaného samostatného plnenia predmetu zmluvy Objednávateľom), má sa za to, že Poskytovateľ je v omeškaní s dodaním plnenia predmetu zmluvy a Objednávateľ má právo na zaplatenie zmluvnej pokuty v zmysle článku 7 bod 7.1 tejto zmluvy.

**Čl. 4 Právne vzťahy**

Právne vzťahy medzi Objednávateľom na strane jednej a Poskytovateľom na strane druhej tejto zmluvy sa riadia podmienkami a dojednaniami tejto zmluvy, ako aj  podmienkami vyhláseného verejného obstarávania, príslušnými ustanoveniami zákona č. 423/2015 Z. z., medzinárodnými audítorskými štandardami (ISA) vydanými Medzinárodnou federáciou účtovníkov (IFAC), Obchodného zákonníka, ako aj ostatnými právnymi predpismi platnými na území SR a medzinárodnými dohodami, ktorými je SR viazaná.

**Čl. 5 Vyhlásenia Poskytovateľa**

* 1. Ku dňu uzavretia tejto zmluvy Poskytovateľ vyhlasuje a ručí Objednávateľovi, že:

(a) je osobou oprávnenou uzavrieť túto zmluvu, uplatňovať svoje práva a plniť svoje záväzky vyplývajúce z tejto zmluvy;

(b) nie je osobou, ktorá je účastníkom:

(i) konkurzného, reštrukturalizačného konania;

(ii) výkonu súdneho rozhodnutia;

(iii) vyrovnania; alebo

(iv) takého súdneho konania, exekučného konania, arbitráže či správneho konania, ktorej výsledok by mohol ovplyvniť plnenia záväzkov Poskytovateľa na základe tejto zmluvy;

(c) uzavretie a plnenie tejto zmluvy zo strany Poskytovateľa nie je a nebude v rozpore:

* 1. so žiadnym zákonom alebo iným právnym predpisom platným pre Poskytovateľa;
  2. so žiadnou dohodou, dojednaním alebo iným dokumentom záväzným pre Poskytovateľa.
  3. Poskytovateľ vyhlasuje a ručí Objednávateľovi, že počas celej doby platnosti a účinnosti tejto zmluvy bude mať dostatočné personálne a finančné kapacity na riadne zabezpečenie výkonu auditu, t. j. že členovia audítorského tímu počas trvania tejto zmluvy budú s Poskytovateľom v relevantnom zmluvnom vzťahu. Poskytovateľ sa ďalej zaväzuje, že počet členov audítorského tímu počas výkonu auditu neklesne pod 20 členov a z uvedeného počtu členov tímu budú v audítorskom tíme vždy kľúčoví experti a experti, ktorými Poskytovateľ preukázal technickú alebo odbornú spôsobilosť v zmysle § 34 ods. 1 písm. g) zákona o VO vo svojej ponuke, ktorá je východiskovým podkladom pre uzatvorenie tejto zmluvy.

**Čl. 6 Poistenie a zodpovednosť za škodu**

* 1. Poskytovateľ vyhlasuje, že v čase podpisu tejto zmluvy má platne uzatvorenú poistnú zmluvu na poistenie zodpovednosti za škodu, ktorá by mohla vzniknúť v súvislosti s výkonom štatutárneho auditu vo výške 20-násobku zmluvnej ceny podľa bodu 3.1 vrátane DPH alokovanej na audit konsolidovanej účtovnej závierky v jednotlivom roku, a zaväzuje sa, že bude udržiavať takéto poistenie v platnosti počas celej doby platnosti tejto zmluvy a počas doby platnosti trvania záruky na jednotlivé služby, avšak minimálne 3 roky po ukončení platnosti zmluvy.
  2. Štatutárny audítor a Poskytovateľ sú povinní vykonávať štatutárny audit s odbornou starostlivosťou a nestranne. Štatutárny audítor a Poskytovateľ zodpovedajú za škodu spôsobenú pri výkone štatutárneho auditu vykonaného na základe tejto zmluvy do výšky 20-násobku zmluvnej ceny vrátane DPH podľa bodu 3.1 za výkon štatutárneho auditu. Zodpovednosť Poskytovateľa za riadne vykonanie predmetu tejto Zmluvy sa riadi § 28 zákona č. 423/2015 Z. z. a Medzinárodnými audítorskými štandardami. Rozsah výšky náhrady škody spôsobenej pri výkone štatutárneho auditu v subjektoch verejného záujmu je stanovený zákonom č. 423/2015 Z. z.

**Čl. 7 Sankcie**

* 1. Účastníci tejto zmluvy sa dohodli, že v prípade omeškania Poskytovateľa s riadnym odovzdaním samostatného plnenia predmetu zmluvy má Objednávateľ právo na zmluvnú pokutu vo výške 0,05 % z  ceny tohto samostatného plnenia, s ktorým je v omeškaní vrátane DPH za každý deň omeškania s riadnym odovzdaním samostatného plnenia predmetu zmluvy. V prípade opakovaného omeškania s odstránením tých istých vád tohto istého samostatného plnenia v zmysle článku 3 bod 3.6. tejto zmluvy má Objednávateľ nárok na dvojnásobok zmluvnej pokuty uvedenej v predchádzajúcej vete.
  2. Ak sa Objednávateľ dostane do omeškania so splnením peňažného záväzku, je Objednávateľ povinný zaplatiť Poskytovateľovi úrok z omeškania vo výške ustanovenej Nariadením vlády č. 21/2013 Z. z., ak ho na to Poskytovateľ vyzve.
  3. Uplatnením zmluvnej pokuty nie je dotknuté právo Objednávateľa na náhradu škody v rozsahu, prevyšujúcom výšku zmluvnej pokuty, s prihliadnutím na ustanovenia zákona č. 423/2015 Z. z. o náhrade škody.

**Čl. 8 Informačná povinnosť**

* 1. Poskytovateľ sa zaväzuje, že bude Objednávateľa informovať o všetkých závažných skutočnostiach   
     a zmenách, ktoré môžu mať vplyv na schopnosť ktorejkoľvek strany plniť svoje záväzky. Ide najmä   
     o zmeny v spoločnosti, akými sú napr. zmena obchodného sídla alebo štatutárnych zástupcov spoločnosti, prevod/prechod väčšiny vlastníckych podielov v dôsledku zlúčenia, splynutia, rozdelenia alebo nadobudnutia obchodných podielov treťou osobou, rozhodnutie o zrušení spoločnosti alebo   
     o predaji podniku alebo časti podniku, zánik alebo odňatie poverenia na výkon podnikateľskej činnosti   
     a pod. Ak Poskytovateľ poruší povinnosť informovať o vyššie uvedených zmenách Objednávateľa, nesie zodpovednosť za všetky škody, ktoré vzniknú Objednávateľovi v dôsledku neinformovanosti.
  2. Poskytovateľ má povinnosť vyžiadať si vopred písomný súhlas Objednávateľa týkajúci sa zmeny   
     v osobe kľúčových expertov alebo expertov, ktorých používa na realizáciu zmluvy. V prípade, ak niektorý z kľúčových expertov alebo expertov ukončí spoluprácu s Poskytovateľom alebo v prípade úmrtia kľúčového experta alebo experta je Poskytovateľ povinný o tejto skutočnosti bez zbytočného odkladu písomne informovať Objednávateľa a nahradiť dotyčného kľúčového experta, resp. experta vhodným kľúčovým expertom, resp. expertom s adekvátnymi skúsenosťami.

**Čl. 9 Povinnosť Objednávateľa pri výkone auditu**

* 1. Objednávateľ je povinný zabezpečiť primeranú súčinnosť vybraných účtovných jednotiek verejnej správy, a to najmä menovaním osôb zodpovedných za koordináciu prác s audítorom v rámci príslušného rezortu, za zabezpečenie kvalitných podkladových dokumentov nevyhnutných pre výkon práce audítora; tieto osoby budú súčasťou projektového tímu pracujúceho na strane Objednávateľa.
  2. Objednávateľ v súčinnosti s ostatnými auditovanými účtovnými jednotkami (t. j. kapitolami štátneho rozpočtu uvedenými v článku 2.1 zmluvy) a ich štatutárnymi orgánmi zodpovedajú za:

1. identifikáciu činností účtovnej jednotky verejnej správy a zabezpečenie dodržiavania príslušných právnych predpisov Slovenskej republiky, ktoré sa vzťahujú na jej činnosť,
2. vedenie úplného, preukazného a správneho účtovníctva a prípravu a vernú prezentáciu účtovnej závierky v súlade s platnou legislatívou Slovenskej republiky,
3. zavedenie a zachovávanie takej vnútornej kontroly, aká je podľa neho potrebná na zostavenie účtovnej závierky bez významných nesprávností z dôvodu podvodu alebo chyby,
4. riadne zaznamenávanie operácií v účtovníctve na vypracovanie primeraných účtovných odhadov, ochranu majetku a zabezpečenie celkovej správnosti účtovnej závierky a jej súladu s platným rámcom vykazovania,
5. prípravu, zostavenie a verné zobrazenie účtovnej závierky,
6. vypracovanie podpornej dokumentácie, na ktorej budú vykonané audítorské postupy v súlade s podmienkami zmluvy na účely začlenenia účtovnej závierky účtovnej jednotky verejnej správy do konsolidovanej účtovnej závierky ústrednej správy.
   1. Objednávateľ je povinný zabezpečiť primeranú súčinnosť vybraných účtovných jednotiek verejnej správy. Objednávateľ je ďalej povinný v súčinnosti s vybranými účtovnými jednotkami verejnej správy:

a) umožniť audítorovi prístup k všetkým informáciám, o ktorých auditovaná účtovná jednotka verejnej správy vie, že sú relevantné pre zostavenie účtovnej závierky, napríklad k účtovníctvu, dokumentom a ďalším záležitostiam vrátane zápisníc zo zasadnutí štatutárnych a dozorných orgánov a z rokovaní vedenia účtovnej jednotky verejnej správy, a to v dohodnutom termíne, požadovanom rozsahu a na požadovanej úrovni z hľadiska detailnosti;

b) poskytnúť audítorovi ďalšie potrebné informácie a vysvetlenia, ktoré môže audítor požadovať na účely auditu. Objednávateľ a auditované účtovné jednotky súhlasia s tým, že audítor je oprávnený požiadať banky alebo pobočky zahraničných bánk o prístup k informáciám týkajúcich sa auditovanej účtovnej jednotky verejnej správy, ktoré môžu byť predmetom bankového tajomstva; a

c) poskytnúť audítorovi neobmedzený prístup k osobám v  účtovnej jednotke verejnej správy, od ktorých je podľa rozhodnutia audítora potrebné získať audítorské dôkazy.

d) na žiadosť audítora Objednávateľ bezodkladne zabezpečí stretnutie medzi audítorom a štatutárnymi orgánmi Objednávateľa a výborom pre audit, ak sú zriadené, alebo akúkoľvek inú komunikáciu so štatutárnymi a dozornými orgánmi, ak o to audítor požiada. Táto komunikácia sa zabezpečí tak, aby sa nenarušil harmonogram realizácie auditu uvedený v zmluve.

e) Objednávateľ a vybraná účtovná jednotka verejnej správy (t. j. kapitoly štátneho rozpočtu uvedené v článku 2.1 zmluvy) poskytnú audítorovi na jeho žiadosť „Vyhlásenie vedenia účtovnej jednotky verejnej správy (t. j. kapitoly štátneho rozpočtu uvedené v článku 2.1 zmluvy)“ podpísané jeho štatutárnym orgánom (a podľa potreby osobami poverenými spravovaním), ktorým potvrdí dôležité ústne vysvetlenia a vyhlásenia poskytnuté zo strany účtovnej jednotky verejnej správy audítorovi v súvislosti s auditom.

* 1. Objednávateľ sa zaväzuje zabezpečiť, že výbor pre audit pozve audítora na svoje zasadanie, aby mal audítor možnosť výboru pre audit oznámiť podstatné skutočnosti zistené počas auditu.

**Čl. 10 Povinnosti Poskytovateľa**

* 1. Poskytovateľ je povinný poskytovať služby podľa tejto zmluvy riadne a včas, s odbornou starostlivosťou, nestranne a nezávisle od Objednávateľa, v súlade so zákonom č. 423/2015 Z. z. a touto zmluvou, dodržiavať medzinárodné audítorské štandardy, Nariadenie EÚ, vnútorné predpisy vydané Úradom pre dohľad nad výkonom auditu, Slovenskou komorou audítorov a Etický kódex Slovenskej komory audítorov.
  2. Poskytovateľ je povinný zabezpečiť riadne a včasné plnenie predmetu tejto Zmluvy členmi audítorského tímu uvedenými v článku 5 bod 5.2 tejto Zmluvy. Poskytovateľ má povinnosť vyžiadať si vopred písomný súhlas Objednávateľa týkajúci sa zmeny tých členov audítorského tímu, ktorých uviedol vo svojej ponuke a ktorí splnili podmienky účasti stanovené v zmysle § 34 ods. 1 písm. g) zákona o VO (tzv. kľúčoví experti a experti). V prípade, ak niektorý z týchto kľúčových expertov alebo expertov ukončí spoluprácu s Poskytovateľom, v prípade jeho úmrtia, alebo v  prípade, ktorý zabraňuje kľúčovému expertovi alebo expertovi riadne vykonávať plnenie predmetu zmluvy, je Poskytovateľ povinný o tejto skutočnosti bez zbytočného odkladu písomne informovať Objednávateľa. Nový kľúčový expert alebo expert musí spĺňať rovnaké požiadavky stanovené verejným obstarávateľom v rámci podmienok účasti podľa § 34 ods. 1 písm. g) zákona o VO ako ten kľúčový expert alebo expert, ktorého má nahradiť (vrátane licencie vydanej v zmysle § 8 zákona č. 423/2015 Z. z.).
  3. V prípade, že Poskytovateľ má v čase uzavretia tejto zmluvy uzavretú subdodávateľskú zmluvu / zmluvy, je povinný v tejto zmluve uviesť údaje o subdodávateľovi / subdodávateľoch v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo zmluvy v % vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Využitím subdodávateľa nie je dotknutá zodpovednosť Poskytovateľa za plnenie zmluvy v súlade s § 41 ods. 8 zákona o VO a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
  4. Poskytovateľ je povinný písomne oznámiť kontaktnej osobe Objednávateľa akúkoľvek zmenu údajov o subdodávateľovi bezodkladne po tom, ako sa o zmene dozvedel. Prípadné vyčiarknutie subdodávateľa z registra partnerov verejného sektora počas trvania tejto zmluvy je Poskytovateľ povinný bezodkladne oznámiť Objednávateľovi. Poskytovateľ má oznamovaciu povinnosť voči Objednávateľovi bezodkladne od momentu, kedy sa túto skutočnosť preukázateľne dozvedel.
  5. Poskytovateľ je oprávnený zmeniť a/alebo doplniť subdodávateľa počas trvania zmluvy. Poskytovateľ je povinný Objednávateľovi najneskôr v deň, ktorý predchádza dňu, v ktorom subdodávateľ začne plniť predmet zmluvy, predložiť písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 10.3 tohto článku.
  6. V prípade, že sa jedná o zmenu subdodávateľa, ktorý bol v ponuke Poskytovateľa v postavení tretej osoby, ktorá zhotoviteľovi poskytla svoje kapacity na splnenie podmienok účasti vo verejnom obstarávaní, Poskytovateľ má povinnosť vyžiadať si vopred písomný súhlas Objednávateľa týkajúci sa predmetnej zmeny. Súčasne je potrebné, aby subdodávateľ, ktorý takýto subjekt nahrádza, preukázal splnenie podmienok účasti týkajúce sa osobného postavenia a tiež nesmú u neho existovať dôvody na vylúčenie podľa § 40 ods. 6 písm. a) až g) a ods. 7 a 8 zákona o VO. V písomnom oznámení v takomto prípade Poskytovateľ doručí Objednávateľovi i doklady preukazujúce podmienky účasti týkajúce sa osobného postavenia podľa § 32 zákona o verejnom obstarávaní.
  7. Poskytovateľ zaplatí Objednávateľovi zmluvnú pokutu vo výške 5 000,- EUR, ak porušil alebo riadne a úplne nevykonal povinnosť uvedenú v bode 10.3, 10.4, 10.5 a 10.6 tohoto článku.
  8. Porušenie povinnosti podľa bodu 10.3, 10.4, 10.5. a 10.6 tohto článku sa považuje za podstatné porušenie zmluvy.
  9. Poskytovateľ musí byť v čase uzavretia zmluvy, ako i počas celej doby jej trvania, zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej ako „zákon č. 315/2016 Z. z.) a je taktiež povinný zabezpečiť, aby jeho subdodávateľ, ktorý má povinnosť zapisovať sa do registra partnerov verejného sektora (ďalej len „register“) bol v čase uzavretia zmluvy, ako aj počas celej doby jej trvania, zapísaný v  registri. Porušenie tejto povinnosti sa považuje za podstatné porušenie zmluvy a je dôvodom, ktorý oprávňuje Objednávateľa na odstúpenie od zmluvy.
  10. Poskytovateľ je povinný zabezpečiť, aby jeho subdodávatelia, ktorým vznikla povinnosť zápisu do registra partnerov verejného sektora, mali po celú dobu trvania tejto zmluvy riadne splnené povinnosti ohľadom zápisu do registra v zmysle zákona č. 315/2016 Z. z.
  11. V prípade, ak Poskytovateľ poruší povinnosť podľa bodu 10.9. tohto článku Zmluvy, a teda bude táto zmluva plnená subdodávateľom/subdodávateľmi, ktorí si riadne nesplnili svoju zákonnú povinnosť zápisu do registra (resp. jeho udržiavania), má Objednávateľ právo na zmluvnú pokutu od Poskytovateľa vo výške 10.000,- eur, a to za každého subdodávateľa, ktorý sa riadne a včas nezapíše do registra, resp. bude z neho vymazaný.
  12. Poskytovateľ zodpovedá za správnosť a úplnosť údajov zapísaných v registri, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona č. 315/2016 Z. z. Kým Poskytovateľ nevykoná overenie identifikácie konečného užívateľa výhod, Objednávateľ nie je povinný plniť zo zmluvy a nedostane sa pri tom do omeškania. Objednávateľ má právo odstúpiť od tejto zmluvy z dôvodov, uvedených v § 15 ods. 1 zákona č. 315/2016 Z. z. Objednávateľ nie je v omeškaní a nie je povinný plniť čo mu ukladá zmluva, ak nastanú dôvody podľa § 15 ods. 2 zákona č. 315/2016 Z. z.
  13. Objednávateľ má právo uplatniť si u Poskytovateľa zmluvnú pokutu vo výške 20 000,- eur za každý deň existencie dôvodu vzniku práva na odstúpenie od zmluvy v zmysle § 15 ods. 1 zákona   
      č. 315/2016 Z. z. Právo na zmluvnú pokutu zaniká, ak Objednávateľ odstúpi od zmluvy v súlade   
      s § 15 ods. 1 zákona č. 315/2016 Z. z. Pre zamedzenie pochybností rovnako zaniká aj právo na odstúpenie od Zmluvy, ak si Objednávateľ uplatní nárok na zmluvnú pokutu.
  14. Zodpovednosťou audítora je spĺňať etické normy, ktoré sú relevantné pre audit účtovnej závierky v Slovenskej republike, vykonať audit s cieľom získať primerané uistenie, že účtovná závierka ako celok neobsahuje významné nesprávnosti v dôsledku podvodu alebo chyby, a vydať správu audítora, ktorá obsahuje názor audítora. Primerané uistenie je vysoký stupeň uistenia, ale nie je to záruka, že audit vykonaný podľa Medzinárodných audítorských štandardov (ISA) vždy odhalí prípadnú významnú nesprávnosť. Nesprávnosti môžu vzniknúť v dôsledku podvodu alebo chyby a považujú sa za významné, ak by bolo opodstatnené očakávať, že jednotlivo alebo súhrnne ovplyvnia ekonomické rozhodnutia používateľov, ktoré boli prijaté na základe tejto účtovnej závierky.
  15. V rámci auditu v súlade so štandardmi ISA audítor uplatňuje odborný úsudok a zachováva profesionálny skepticizmus počas celého auditu. Audítor tiež:
* identifikuje a posudzuje riziká významnej nesprávnosti účtovnej závierky v dôsledku podvodu alebo chyby, navrhuje a vykonáva audítorské postupy reagujúce na tieto riziká a získava audítorské dôkazy, ktoré sú dostatočné a vhodné na poskytnutie základu pre názor audítora. Riziko neodhalenia významnej nesprávnosti v dôsledku podvodu je vyššie ako riziko v dôsledku chyby, pretože podvod môže zahŕňať tajnú dohodu, falšovanie, úmyselné opomenutie, nepravdivé vyhlásenia alebo obídenie vnútornej kontroly,
* oboznamuje sa s vnútornými kontrolami relevantnými pre audit, aby mohol navrhnúť audítorské postupy vhodné za daných okolností, ale nie aby vyjadril názor na efektívnosť vnútorných kontrol účtovnej jednotky verejnej správy (t. j. kapitoly štátneho rozpočtu uvedené v článku 2.1 zmluvy). Audítor však účtovnej jednotke verejnej správy písomne oznámi akékoľvek významné nedostatky v systéme vnútornej kontroly relevantné pre audit účtovnej závierky, ktoré zistí počas auditu,
* hodnotí vhodnosť použitých účtovných zásad a primeranosť účtovných odhadov a súvisiacich informácií zverejnených vedením,
* hodnotí celkovú prezentáciu, štruktúru a obsah účtovnej závierky vrátane zverejnených informácií, ako aj to, či účtovná závierka verne zobrazuje uskutočnené transakcie a udalosti.
  1. Vzhľadom na vnútorné obmedzenia charakteristické pre audit a pre systém vnútornej kontroly existuje nevyhnutne riziko, že niektoré významné nesprávne údaje môžu zostať neodhalené aj napriek tomu, že sa audit riadne naplánoval a vykonal v súlade s ISA.
  2. Cieľom auditu účtovnej závierky je vyjadriť názor audítora, či účtovná závierka ako celok zobrazuje verne vo všetkých významných súvislostiach majetok, záväzky, vlastné imanie, výsledky hospodárenia a finančnú situáciu vybraných účtovných jednotiek verejnej správy v súlade s príslušnými účtovnými zásadami. Ak podľa názoru audítora existuje zásadné obmedzenie rozsahu jeho prác alebo ak účtovná závierka obsahuje významné nesprávnosti, audítor vydá odmietnutie názoru alebo vyjadrí podmienený názor alebo záporný názor. Schopnosť audítora vyjadriť názor a formulácia jeho názoru budú závisieť od skutočností a okolností existujúcich k dátumu vydania audítorskej správy. Ak audítor nie je z akéhokoľvek dôvodu schopný audit dokončiť alebo vytvoriť názor, alebo ak si názor nevytvoril, môže odmietnuť vyjadrenie názoru alebo vydanie správy ako Výstupu tejto zákazky. V takom prípade audítor vydá správu, v ktorej podrobne uvedie dôvody odmietnutia.
  3. V zmysle podmienok tejto zmluvy audítor vydá správu audítora o účtovnej závierke účtovnej jednotky verejnej správy ako celku, nie o jednotlivých zložkách jej účtovnej závierky.

**Čl. 11 Vzájomná komunikácia zmluvných strán**

* 1. S poukázaním na príslušné články tejto zmluvy, ktoré upravujú otázky vzájomnej komunikácie medzi zmluvnými stranami, akékoľvek oznámenia, žiadosti, upomienky, výzvy alebo iné informácie, ktoré majú byť vykonané v súlade s touto zmluvou, musia mať písomnú formu, ak nie je dohodnuté inak. Takéto zásielky vo forme oznámenia, žiadosti, upomienky, výzvy alebo iné informácie budú považované za riadne doručené druhej strane, ak budú prijaté zmluvnou stranou, ktorej boli adresované na kontaktnú adresu Objednávateľa a Poskytovateľa uvedenú v bode 11.3 Článku 11. Za deň doručenia zásielky zmluvnej strane, ktorej bola adresovaná, sa považuje takisto deň,
  2. v ktorom táto zmluvná strana ju odoprela prijať,
  3. ktorým márne uplynula odberná lehota pre jej vyzdvihnutie si na pošte alebo
  4. v ktorý bola na nej zamestnancom pošty vyznačená poznámka, že “adresát sa odsťahoval”, “adresát je neznámy” alebo iná poznámka, ktorá podľa poštového poriadku znamená nedoručiteľnosť zásielky.
  5. Ak sa zmluvné strany vzájomne dohodnú, môžu sa informácie uvedené v bode 11.1 Článku 11, týkajúce sa vzájomnej komunikácie, považovať za doručené druhej zmluvnej strane aj po ich zaslaní elektronicky na e-mailové adresy alebo faxom na adresy uvedené v bode 11.3.
  6. Kontaktné adresy pre komunikáciu sú:

(a) v prípade Objednávateľa:

Adresa:

Tel:

Fax:

E-mail:

(b) v prípade Poskytovateľa – [•] :

Adresa:

Tel:

Fax:

E-mail:

* 1. Zmluvné strany sa dohodli, že v prípade pokiaľ nastane zmena údajov uvedených v bode 11.3 tohto Článku 11, pre jej akceptáciu postačuje včasné písomné oznámenie druhej strane zmluvy.

**Čl. 12 Postúpenie práv a povinností**

* 1. Táto zmluva zaväzuje aj prípadných právnych nástupcov strán bez ohľadu na to, či u niektorej zo strán tejto zmluvy došlo k zmene právnej formy, zlúčeniu, splynutiu alebo rozdeleniu.
  2. Žiadna strana ani jej účastník nie sú oprávnení postúpiť akékoľvek práva alebo povinnosti vyplývajúce z tejto zmluvy na tretiu osobu bez predchádzajúceho písomného súhlasu druhej zmluvnej strany.

**Čl. 13 Ukončenie zmluvného vzťahu**

* 1. Zmluvné strany môžu túto zmluvu písomne ukončiť dohodou, odstúpením, prípadne vypovedaním zmluvy v zmysle ďalších bodov v tomto článku 13.
  2. Písomné odstúpenie od zmluvy a uplatnenie výpovede je potrebné doručiť druhému účastníkovi tejto zmluvy a musia v ňom byť uvedené dôvody odstúpenia, resp. výpovede.
  3. Zmluvné strany sa dohodli, že v prípade podstatného porušenia tejto zmluvy má Objednávateľ právo od tejto zmluvy odstúpiť. Odstúpením od tejto zmluvy zanikajú všetky práva a povinnosti zmluvných strán zo zmluvy. Odstúpenie od zmluvy sa však nedotýka straty nároku na náhradu škody vzniknutej porušením tejto zmluvy a nároku na zmluvné pokuty. Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane alebo dňom, uvedeným v oznámení o odstúpení. Zmluvné strany sa dohodli, že si ponechajú vzájomne poskytnuté plnenia, ktoré na základe zmluvy obdržali od druhej zmluvnej strany do dňa odstúpenia od zmluvy.
  4. Zmluvné strany sa dohodli, že za podstatné porušenie zmluvy Poskytovateľom budú považovať porušenie jeho povinností uvedených v článku 2 a 10 tejto zmluvy, ktoré neodstránia/nenapravia ani po uplynutí náhradnej lehoty určenej Objednávateľom na zjednanie nápravy. Za podstatné porušenie povinnosti Objednávateľa zmluvné strany budú považovať omeškanie s úradou faktúry o viac ako 60 dní po uplynutí lehoty splatnosti.
  5. Objednávateľ má v zmysle § 19 ods. 3 zákona o VO právo odstúpiť od tejto zmluvy, v prípade, že Poskytovateľ a/alebo jeho subdodávateľ, ktorý je povinný sa zapísať do registra partnerov verejného sektora, nebol v čase jej uzavretia zapísaný v registri partnerov verejného sektora alebo ak bol z tohto registra vymazaný, ako aj v prípade porušenia povinnosti Poskytovateľa podľa bodu 10.8 tejto zmluvy.
  6. Ak sa po uzavretí tejto zmluvy stane konečným užívateľom výhod Poskytovateľa alebo jeho subdodávateľa podľa zákona č. 315/2016 Z. z. osoba podľa § 11 ods. 1 písm. c) zákona o VO, verejný obstarávateľ môže po uplynutí 30 dní odo dňa, keď táto skutočnosť nastala, ak táto skutočnosť stále trvá, odstúpiť od tejto zmluvy.
  7. Zmluvu je možné vypovedať zo strany Objednávateľa kedykoľvek aj bez uvedenia dôvodu s trojmesačnou výpovednou lehotou, ktorá začína plynúť od prvého dňa kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.
  8. Každá zmluvná strana je oprávnená vypovedať túto zmluvu v trojmesačnej výpovednej lehote v prípade preukázaného porušenia povinností druhej zmluvnej strany vyplývajúcich z článku 2, 9 a 10 tejto zmluvy. Zmluvné strany sa dohodli, že výpovedná lehota začína plynúť od prvého dňa kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.
  9. Účastníci tejto zmluvy berú na vedomie, že v prípade vypovedania zmluvy táto zmluva zaniká uplynutím výpovednej lehoty. Počas plynutia výpovednej lehoty je Poskytovateľ povinný riadne poskytovať služby podľa tejto zmluvy a vypracovať správu, v ktorej zhrnie výsledky vykonania auditu do dňa ukončenia zmluvy.

**Čl. 14 Doba platnosti zmluvy**

* 1. Táto zmluva nadobúda platnosť dňom podpisu obidvoma zmluvnými stranami a účinnosť deň nasledujúci po dni jej zverejnenia v Centrálnom registri zmlúv, vedenom Úradom vlády SR. Táto zmluva je uzatvorená na dobu určitú do 31. 12. 2025.
  2. Podmienky tejto zmluvy, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov zmluvných strán.

**Čl. 15 Salvátorská doložka**

V prípade, že sa ktorékoľvek z ustanovení tejto zmluvy ukáže byť v ľubovoľnom rozsahu neplatným, neúčinným alebo nevykonateľným, bude toto ustanovenie nahradené takým platným, účinným   
a vykonateľným ujednaním alebo ustanovením, ktoré sa bude čo najmenej odlišovať od princípov dohodnutých v tejto zmluve. Ostatné ustanovenia tejto zmluvy zostanú nedotknuté.

**Čl. 16 Protikorupčná doložka**

* 1. Pri plnení tejto zmluvy sa Poskytovateľ zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, definovanej v zákone č. 54/2019 Z. z.   
     o ochrane oznamovateľov protispoločenskej činnosti a o zmene a doplnení niektorých zákonov.
  2. Poskytovateľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia predmetu zmluvy neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty, alebo poskytovať akékoľvek výhody, dary, alebo pohostenia zamestnancovi Objednávateľa, za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri podnikateľskej činnosti.
  3. Pokiaľ všeobecne záväzné právne predpisy neustanovujú inak, Poskytovateľ sa zaväzuje bez zbytočného odkladu oznámiť primeranou formou zástupcovi Objednávateľa akékoľvek podozrenie na porušenie akéhokoľvek ustanovenia tohto článku zmluvy a byť súčinný pri dôkladnom vyšetrení takéhoto podozrenia.
  4. V prípade porušenia ktoréhokoľvek z vyššie uvedených ustanovení tohto článku zmluvy Poskytovateľom je Objednávateľ oprávnený, aj bez predchádzajúceho upozornenia, odstúpiť od zmluvy s uvedením dôvodu odstúpenia, a to s účinnosťou odo dňa doručenia oznámenia o odstúpení od zmluvy bez toho, aby Poskytovateľovi vznikol akýkoľvek nárok zo zodpovednosti za odstúpenie Objednávateľa od zmluvy.
  5. Poskytovateľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní Poskytovateľ v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo nahradí náklady vzniknuté v priamej príčinnej súvislosti s porušením tohto článku zmluvy.

**Čl. 17 Súhlas so sprístupnením informácií a zverejnením zmluvy, vyhlásenie k spracúvaniu osobných údajov**

* 1. Zmluvné strany berú na vedomie a súhlasia, že podmienky uzatvorenia zmluvy bude Objednávateľ povinný v zákonom stanovených medziach sprístupniť a zverejniť v súlade s podmienkami zákona   
     č. 211/2000 Z. z. o slobodnom prístupe k informáciám v znení neskorších predpisov.
  2. Poskytovateľ vyslovene súhlasí so zverejnením tejto zmluvy vrátane jej príloh a prípadných dodatkov na webovom sídle Objednávateľa a v Centrálnom registri zmlúv vedenom Úradom vlády SR.
  3. Poskytovateľ berie na vedomie, že spracúvanie osobných údajov Objednávateľom, ktoré Poskytovateľ ako uchádzač uviedol v ponuke a v tejto zmluve je zákonné, vykonávané v súlade so zákonom   
     č. 18/2018 Z. z. o ochrane osobných údajov a o zmene a doplnení niektorých zákonov (ďalej len ako „ZoOU“) a dobrými mravmi a na relevantnom právnom základe.

**Čl. 18 Zmeny zmluvy a oddeliteľnosť jej ustanovení**

* 1. Prípadné zmeny, úpravy a doplnenia tejto zmluvy, okrem zmeny Prílohy č. 1 podľa bodu 18.2. tejto zmluvy, môžu byť vykonané iba na základe písomnej dohody oboch zmluvných strán vo forme jej dodatkov, podpísaných oprávnenými zástupcami oboch zmluvných strán, a len v prípadoch, ak takéto zmeny nebudú v rozpore s platnými právnymi predpismi, najmä s § 18 zákona o VO.
  2. Ak legislatívne zmeny budú mať dopad na počet kapitol zostavujúcich individuálne a konsolidované účtovné závierky uvedených v Prílohe č. 1 tejto zmluvy - Opis predmetu zákazky – Indikatívny zoznam účtovných jednotiek konsolidovaného celku ústrednej správy k 31.8.2022, Príloha č.1 tejto zmluvy nebude musieť byť nahradená novou prílohou na základe písomného dodatku k tejto zmluve. Poskytovateľ sa zaväzuje plniť predmet tejto zmluvy v súlade s  Prílohou č. 1 tejto zmluvy, pričom pri plnení predmetu zmluvy vždy zohľadní zmeny a aktualizácie Prílohy č. 1 tejto zmluvy zodpovedajúce aktuálne platným legislatívnym zmenám podľa predchádzajúcej vety. Súčasne platí, že zmena počtu kapitol podľa predchádzajúcej vety tohto bodu 18.2. nemá vplyv na cenu auditu podľa článku 3 bod 3.1 a/alebo 3.2 a/alebo 3.3 vykonávaného za rok, v ktorom k tejto zmene došlo, ani na celkový finančný limit zmluvy podľa článku 3 bod 3 tejto zmluvy.
  3. V prípade, ak sa ktorékoľvek ustanovenie tejto zmluvy stane nezákonným, neplatným alebo nevymáhateľným v ktorejkoľvek jurisdikcii, toto neovplyvňuje zákonnosť, platnosť alebo vymáhateľnosť ostatných ustanovení tejto zmluvy v príslušnej jurisdikcii alebo zákonnosť, platnosť a vymáhateľnosť ustanovení tejto zmluvy v ktorejkoľvek inej jurisdikcii.

Čl. 19 Mlčanlivosť a bezpečnosť

* 1. Štatutárny audítor a Poskytovateľ sú povinní, ak odseky 3 až 8, § 24 ods. 4 zákona č. 423/2015 Z. z. alebo osobitný predpis neustanovujú inak, zachovávať mlčanlivosť o všetkých skutočnostiach, o ktorých sa dozvedeli v súvislosti s výkonom štatutárneho auditu; táto povinnosť trvá aj po skončení výkonu štatutárneho auditu, počas pozastavenia licencie, ako aj po vyčiarknutí z príslušného zoznamu. Povinnosť štatutárneho audítora a Poskytovateľa zachovávať mlčanlivosť sa riadi § 32 zákona č. 423/2015 Z. z.
  2. Zmluvné strany súhlasia s tým, že po uzavretí tejto zmluvy nebudú bez súhlasu ostatných strán alebo s výnimkou prípadov vyžadovaných zákonom či ktorýmkoľvek správnym alebo regulačným úradom, používať, poskytovať alebo zverejňovať žiadne informácie týkajúce sa ich vzájomných vzťahov žiadnej tretej strane inej ako jej audítorom a že budú dodržiavať mlčanlivosť o všetkých technických, záväzkových a iných informáciách získaných v budúcnosti od druhej zmluvnej strany alebo poskytnutých druhou zmluvnou stranou, vrátane akýchkoľvek informácií o predmete podnikania alebo o iných záležitostiach druhej zmluvnej strany. Každý účastník tejto zmluvy vynaloží maximálne úsilie na to, aby zabránil zverejneniu alebo prezradeniu akýchkoľvek dôverných informácií o týchto záležitostiach. Týmto ustanovením budú zmluvné strany viazané aj po skončení platnosti tejto zmluvy. V prípade porušenia tejto povinnosti, s výnimkou prípadov, ak právny poriadok ukladá zmluvnej strane povinnosť poskytnúť tieto informácie orgánom štátu, je zmluvná strana, ktorá porušila povinnosť mlčanlivosti, povinná nahradiť druhej zmluvnej strane škodu, ktorá jej porušením tejto povinnosti vznikla.
  3. Poskytovateľ sa zaväzuje, že ak sa v súvislosti so spoluprácou s Objednávateľom, a to v procese prípravy, realizácie a dodania predmetu tejto zmluvy zamestnanci a všetky osoby zo strany Poskytovateľa dostanú do styku s osobnými údajmi zamestnancov, prípadne, iných osôb zo strany Objednávateľa, ktorý je prevádzkovateľom osobných údajov v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „GDPR") a zákona č. 18/2018 Z. z. o ochrane osobných údajov, budú zachovávať mlčanlivosť o týchto osobných údajoch. Táto povinnosť mlčanlivosti pretrváva aj po skončení zmluvného vzťahu s Objednávateľom. Za porušenie mlčanlivosti sa nepovažuje poskytnutie informácií o osobných údajoch na základe povinnosti uloženej v zmysle všeobecne záväzných právnych predpisov orgánmi, ktoré sú na vyžiadanie takýchto informácií oprávnené a slúžia nevyhnutne na plnenie úloh súdu a orgánov činných v trestnom konaní a ani vo vzťahu k Úradu na ochranu osobných údajov pri plnení jeho úloh. Pred poskytnutím takýchto informácií musí Poskytovateľ informovať Objednávateľa o vyžiadaní informácie a o jej rozsahu. Poskytovateľ zodpovedá za porušenie mlčanlivosti o osobných údajoch a to aj za dodržanie mlčanlivosti svojimi zamestnancami a inými osobami, ktoré použil v procese realizácie zmluvného vzťahu s Objednávateľom, ako aj po skončení tohto zmluvného vzťahu.
  4. Poskytovateľ sa pri plnení činností vykonávaných na základe tejto zmluvy zaväzuje dodržiavať pravidlá Objednávateľa pre vstup tretích osôb do budovy Objednávateľa, ktoré sú upravené v Prílohe č. 3 tejto zmluvy. V prípade výkonu činností na pracoviskách ostatných auditovaných subjektov je Poskytovateľ povinný dodržiavať príslušné interné predpisy auditovaných subjektov, s ktorými ich auditovaný subjekt oboznámi pri výkone auditu. Objednávateľ zabezpečí prostredníctvom kontaktných osôb auditovaných subjektov, aby príslušný auditovaný subjekt oboznámil Poskytovateľa so svojimi internými predpismi pri prvom nástupe na výkon činnosti.
  5. Poskytovateľ berie na vedomie, že spracúvanie osobných údajov Objednávateľom, ktoré Poskytovateľ ako uchádzač uviedol vo svojej ponuke a v tejto zmluve, je zákonné, vykonávané v súlade so zákonom o ochrane osobných údajov a GDPR, dobrými mravmi a na relevantnom právnom základe. Všeobecná informácia o ochrane osobných údajov je zverejnená na webovej stránke Objednávateľa (<http://www.finance.gov.sk/Default.aspx?CatID=11765>).

Čl. 20 Jazyk

Táto zmluva sa vyhotovuje v slovenskom jazyku. V prípade akéhokoľvek prekladu zo slovenského jazyka do akéhokoľvek iného jazyka zostáva verzia zmluvy v slovenskom jazyku rozhodujúca.

Čl. 21 Rozhodné právo a súdna príslušnosť

Táto zmluva a jej výklad sa riadi právnym poriadkom platným na území Slovenskej republiky, najmä zákonom č. 423/2015 Z. z. a Obchodným zákonníkom. Akýkoľvek spor vzniknutý na základe tejto zmluvy alebo v súvislosti s ňou (vrátane sporov ohľadne existencie, platnosti, výkladu, porušenia alebo ukončenia tejto zmluvy alebo dôsledkov jej neplatnosti) bude predložený na rozhodnutie príslušnému slovenskému súdu.

Čl. 22 Záverečné ustanovenia

* 1. Žiadna zo zmluvných strán nebude zodpovedná za nedodržanie záväzkov, pokiaľ toto nedodržanie vznikne v dôsledku vonkajších udalostí, ktoré nemohli byť ovplyvnené zmluvnými stranami alebo nimi predvídané. Pre účely tejto zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy, zlá epidemiologická situácia alebo núdzový stav vyhlásený vládou Slovenskej republiky a pod. Lehoty uvedené v tejto zmluve alebo zákone sa na čas trvania skutočnosti označenej ako vyššia moc dočasne pozastavujú, s presným označením ich začiatku a charakteru. Po skončení trvania skutočnosti označenej ako vyššia moc plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vyššej moci.
  2. Formálna zmena spočívajúca v údajoch týkajúcich sa zmluvných strán (obchodné meno/názov, sídlo, štatutárny orgán, zmena v kontaktných údajoch - okrem zmeny čísla účtu, alebo iná zmena, ktorá má vo vzťahu k tejto zmluve iba deklaratórny účinok) alebo zmena v subjekte Poskytovateľa, ku ktorej dôjde na základe všeobecne záväzného právneho predpisu, nie je zmenou, ktorá pre svoju platnosť vyžaduje zmenu tejto zmluvy. To znamená, že takúto zmenu oznámi jedna zmluvná strana druhej zmluvnej strane bezodkladne podľa článku 8. tejto zmluvy a premietne sa do tejto zmluvy pri najbližšom písomnom dodatku. Súčasťou oznámenia sú doklady, z ktorých zmena vyplýva, najmä výpis z obchodného registra alebo iného registra, odkaz na príslušný právny predpis  a podobne. Oznámenie musí byť podpísané štatutárnym zástupcom Poskytovateľa.
  3. Zmluvné strany osvedčujú, že zmluvu uzavreli slobodne, vážne, bez nátlaku, bez omylu, túto si pred jej podpisom prečítali, jej obsahu porozumeli a na znak súhlasu s jej obsahom ju podpísali.
  4. Zmluvné strany vynaložia všetko úsilie na zmierne vyriešenie všetkých nezhôd alebo sporov vznikajúcich medzi nimi pri plnení zmluvy alebo v súvislosti s ňou, a to cestou priamych rokovaní.
  5. Prípadné spory a nedorozumenia, ktoré vzniknú z tejto zmluvy sa budú zmluvné strany usilovať riešiť predovšetkým formou dohody, v prípade, že nedôjde k dohode, spory sa budú riešiť podľa slovenského právneho poriadku a podliehajú kompetencii príslušného súdu Slovenskej republiky.
  6. Táto zmluva je vyhotovená v štyroch vyhotoveniach s platnosťou originálu. Každá zmluvná strana obdrží dve vyhotovenia zmluvy.

V Bratislave dňa .......................... V .................................dňa.............................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

za Objednávateľa za Poskytovateľa

Veronika Gmiterko, MBA

generálna tajomníčka služobného úradu

Zoznam príloh k zmluve:

č. 1 Opis predmetu zákazky

č. 2 Zoznam subdodávateľov – vzor

č. 3 Prístup tretích strán na Ministerstvo financií SR

č. 4 Originál alebo úradne overená kópia potvrdenia Úradu pre dohľad nad výkonom auditu, že uchádzač má splnené všetky povinnosti vyplývajúce zo zákona č. 423/2015 Z. z. voči Úradu pre dohľad nad výkonom auditu a potvrdenie Slovenskej komory audítorov, že uchádzač má splnené všetky povinnosti vyplývajúce zo zákona č. 423/2015 Z. z. voči Slovenskej komore audítorov. Zároveň uvedené orgány potvrdia, že neuplatnili v predchádzajúcich 3 rokoch voči uchádzačovi sankcie podľa § 64 zákona č. 423/2015 Z. z. alebo disciplinárne opatrenie podľa § 49 zákona č. 423/2015 Z. z. Potvrdenie nesmie byť staršie ako 3 mesiace ku dňu predkladania ponúk.

č. 5 Zoznam členov audítorského tímu vrátane kľúčových expertov a expertov

Príloha č. 2 zmluvy

**ZOZNAM SUBDODÁVATEĽOV - vzor**

Názov alebo obchodné meno Poskytovateľa:

adresa sídla alebo miesta podnikania:

I.\* Zabezpečenie predmetu zákazky **„Štatutárny audit konsolidovaných účtovných závierok vybraných účtovných jednotiek verejnej správy a štatutárny audit konsolidovanej účtovnej závierky ústrednej správy zostavených za roky 2022, 2023 a 2024“** realizovanej postupom zadávania nadlimitnej zákazky podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov **budem(e) plniť prostredníctvom týchto subdodávateľov:**

|  |  |  |  |  |  |
| --- | --- | --- | --- | --- | --- |
| **P. č.** | **Obchodné meno alebo názov subdodávateľa,** | **IČO** | **Údaje o osobe oprávnenej konať za subdodávateľa – meno, priezvisko, adresa pobytu, dátum narodenia** | **Predmet subdodávky** | **Podiel subdodávky** |
|  |  |  |  |  |  |
|  |  |  |  |  |  |
|  |  |  |  |  |  |

**Poznámka:** *v prípade potreby je možné počet riadkov zvýšiť.*

**II.\* Zabezpečenie uvedeného predmetu zákazky nebudem(e) plniť prostredníctvom subdodávateľov.**

V .......................... dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis štatutárneho orgánu uchádzača alebo

člena štatutárneho orgánu alebo iného

zástupcu uchádzača, oprávneného

konať v mene uchádzača

***\*Nehodiace sa prečiarknite***

Príloha č. 3

**Prístup tretích strán na Ministerstvo financií SR**

**Preambula**

Táto príloha vychádza z ustanovení internej smernice Objednávateľa č. 10/2014, upravujúcej prístup tretích strán na Ministerstve financií SR (ďalej v tejto prílohe ako „ministerstvo“).

Ustanovenia tejto prílohy sa použijú pre účely tejto Zmluvy primerane s prihliadnutím na účel a predmet Zmluvy a práva a povinnosti zmluvných strán v Zmluve upravené.

# Článok 1

# Pravidlá pohybu oprávnených zamestnancov Poskytovateľa vrátane tretích osôb, ktoré napĺňajú predmet a/alebo účel tejto Zmluvy v objekte/priestoroch ministerstva

1. Zamestnanci Poskytovateľa sú pri vstupe do objektu ministerstva a odchode z objektu ministerstva povinní riadiť sa pokynmi stálej služby.
2. Do objektu ministerstva môžu zamestnanci Poskytovateľa vstupovať a z neho odchádzať len k tomu určenými vchodmi pre osoby na Kýčerského ulici č. 1 v Bratislave.
3. Motorové vozidlá Poskytovateľa môžu do priestorov ministerstva vchádzať a z neho vychádzať len vjazdom zo Štefanovičovej ulice na základe platného povolenia.

# Článok 2

# Základné povinnosti Poskytovateľa voči ministerstvu pri poskytovaní prác a služieb spojených s naplnením účelu a predmetu tejto Zmluvy

1. Poskytovateľ sa zaväzuje, že
   1. pred začatím činností spojených s naplnením účelu a predmetu tejto Zmluvy a pred pridelením prístupových práv potrebných na výkon týchto činností oznámi ministerstvu personálne obsadenie svojho tímu, ktorý bude vykonávať činnosti spojené s naplnením účelu a predmetu tejto Zmluvy pre ministerstvo,
   2. bude bezodkladne informovať ministerstvo o všetkých personálnych zmenách vo svojom tíme, ktorý vykonáva činnosti spojené s naplnením účelu a predmetu tejto Zmluvy pre ministerstvo,
   3. oboznámi svojich zamestnancov, resp. tretie osoby realizujúce činnosti spojené s naplnením účelu a predmetu tejto Zmluvy pre ministerstvo s bezpečnostnými požiadavkami v rozsahu tejto prílohy,
   4. oboznámi svojich zamestnancov resp. tretie osoby realizujúce činnosti spojené s naplnením účelu a predmetu tejto Zmluvy pre ministerstvo a následne zabezpečí od týchto zamestnancov dodržiavanie povinnosti:
      1. ochrany údajov a záväzku mlčanlivosti o údajoch, s ktorými prišli počas výkonu prác na projekte pre ministerstvo do styku, a to aj po ukončení pracovného, resp. služobného pomeru,
      2. zachovávať mlčanlivosť o osobných údajoch, s ktorými počas práce pre ministerstvo prídu do styku, ako aj zákaz ich využitia pre osobnú potrebu, bez súhlasu ministerstva ich nesmie zverejniť, nikomu poskytnúť ani sprístupniť, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru, služobného pomeru alebo obdobného pracovného vzťahu k Poskytovateľovi; povinnosť mlčanlivosti neplatí, ak je to nevyhnutné na plnenie úloh súdu a orgánov činných v trestnom konaní podľa osobitného zákona, zdokumentovať všetky zásahy do IKT ministerstva podľa pokynov oprávneného zamestnanca za ministerstvo,
      3. rešpektovať operatívne pokyny zamestnancov s pridelenými bezpečnostnými rolami na ministerstve a oprávnených zamestnancov počas výkonu práce pre ministerstvo,
      4. rešpektovať autorské práva k materiálom poskytnutým ministerstvom,
      5. vrátiť ministerstvu všetky poskytnuté materiály a údaje vrátane elektronických a zlikvidovať všetky ich kópie, ak to nebude zmluvne dohodnuté inak.
2. Poskytovateľ zodpovedá za všetky priame alebo nepriame škody (napr. náklady, ktoré musí ministerstvo vydať, aby sa vrátilo do doby pred vytváraním informačného systému, sankčné pokuty z dôvodu nedodržania termínov, stanovených napr. zákonom alebo sankčné pokuty za to, že dodávané dielo nespĺňa legislatívou stanovené požiadavky), ktoré svojím úmyselným alebo neúmyselným konaním spôsobí a nahradiť ich ministerstvu.
3. Poskytovateľ je povinný zaplatiť zmluvnú pokutu vo výške 1.000,00 € v prípade porušenia podmienok na zabezpečenie informačnej bezpečnosti ministerstva vyplývajúcich z tejto prílohy, a to za každé jednotlivé porušenie osobitne.
4. V prípade nevyhnutnosti prístupu Poskytovateľa k projektom obsahujúcim utajované skutočnosti sa postupuje podľa ustanovení zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.

# Článok 3

# Pripájanie prenosných počítačov a zariadení zamestnancov Poskytovateľa do IS na ministerstve

1. Prenosné počítače zamestnancov Poskytovateľa resp. tretích osôb v súvislosti s naplnením účelu a predmetu tejto Zmluvy ministerstva smú byť pripájané do IS ministerstva len na základe písomného súhlasu manažéra bezpečnosti ministerstva.
2. Zamestnanec Poskytovateľa resp. tretie osoby realizujúce činnosti spojené s naplnením účelu a predmetu zmluvy pre ministerstvo, ktorý uchováva na prenosnom počítači/zariadení informácie, ktorých vlastníkom je ministerstvo, je povinný:
   1. chrániť ho pred krádežou alebo zneužitím; zamestnanec Poskytovateľa nesmie ponechať prenosný počítač/zariadenie bez dozoru napr. na verejne dostupných miestach, v dopravných prostriedkoch, neuzamknutých kanceláriách a pod.,
   2. okamžite hlásiť stratu, prípadne krádež prenosného počítača ako bezpečnostný incident,
   3. ak sú na pevnom disku prenosného počítača/zariadenia ukladané informácie zaradené do triedy dôvernosti „INTERNÉ“ alebo „CHRÁNENÉ“, musia byť tieto informácie chránené dodatočným zabezpečovacím prostriedkom, t. j. šifrovaním.
3. Dostatočnosť použitých šifrovacích prostriedkov posúdi na základe písomnej žiadosti manažér bezpečnosti ministerstva pred povolením uloženia dát na pevný disk prenosného počítača/zariadenia tretej strany.

# Článok 5

# Používanie elektronickej pošty ministerstva zamestnancami tretích strán

Pri používaní elektronickej pošty je zamestnanec tretej strany povinný dodržiavať tieto zásady:

* 1. využívať elektronickú poštu iba na účely plnenia služobných alebo pracovných úloh spôsobom a v rozsahu stanovenom týmto IRA,
  2. informovať Help Desk o všetkých neočakávaných správach s prílohami od neznámych odosielateľov (mimo ministerstva), ktoré mu boli doručené elektronickou poštou, správy neotvárať - nečítať z dôvodu ohrozenia zavírením a ďalej postupovať podľa pokynov pracovníka Help Desku,
  3. nezapĺňať kapacitu elektronickej pošty objemnými dátami v prílohách,
  4. po ukončení práce s elektronickou poštou prostredníctvom externého prístupu - Outlook web Access sa používateľovi odporúča odhlásiť sa a zavrieť okno internetového prehliadača,
  5. email s prílohami posielaný mimo ministerstva alebo v rámci siete LAN ministerstva nesmie prekročiť povolenú veľkosť; používateľ má mailovú schránku generovanú automatizovaným procesom s pevne stanovenou veľkosťou a bližšie informácie o kapacitách mailov a veľkosti mailových schránok získa u pracovníkov Help Desku.

# Článok 6

# Riadenie bezpečnostných incidentov

1. Bezpečnostným incidentom sa pre účely tejto Zmluvy rozumie každá situácia alebo stav, ktorý priamo ohrozuje bezpečnosť, alebo funkčnosť aktíva. Bezpečnostný incident môže byť vyvolaný náhodným faktorom, neúmyselným činom, úmyselným útokom alebo podvodom, najmä je to situácia, alebo stav:
   * + 1. ktorý je v rozpore so všeobecne záväznými právnymi predpismi, schválenými dokumentmi bezpečnostnej politiky alebo inými internými riadiacimi aktmi ministerstva, ktoré sa týkajú informačného systému, napríklad ak sa niekto pokúša zisťovať informácie o informačnom systéme a prístupových heslách, v prípade plnenia účelu a predmetu podľa tejto Zmluvy to platí aj pre dôverné informácie,
       2. pri ktorom sú čiastočne alebo úplne nefunkčné systémy (technické zariadenia), hrozí ich zničenie (napríklad ohňom, vodou) alebo je narušená dostupnosť, dôvernosť alebo integrita údajov,
       3. pri ktorom je v informačnom systéme alebo v jeho časti prítomné škodlivé programové vybavenie (napr. vírová nákaza, neautorizovaný softvér) a systémová „diera“,
       4. pri ktorom je zrejmé alebo existuje podozrenie z vydierania, únosu, spravodajských aktivít, alebo iného kriminálneho činu, vrátane teroristického útoku.
2. Aktívom sa pre účely tejto Zmluvy rozumie objekt, subjekt, štruktúra, vzťah alebo proces, ktorého narušením môže ministerstvo utrpieť stratu; aktíva môžu byť hmotné a nehmotné: budovy, peniaze, hardvér, softvér, nosiče informácií, na nich uložené informácie, komunikačná technika, kancelárska technika, dokumenty v papierovej a elektronickej podobe, dodávateľská podpora, dôležité osoby potrebné na prevádzku organizácie, identifikačné prostriedky, bezpečnostné prostriedky, peniaze, dobré meno, kredit a pod.
3. Každý zamestnanec Poskytovateľa resp. tretie osoby realizujúce prácu v súvislosti s naplnením účelu Zmluvy pre ministerstvo je povinný zistenie bezpečnostného incidentu alebo podozrenie na bezpečnostný incident bezodkladne nahlásiť na určené kontaktné miesto, ktorým je Help Desk (tel. číslo: +421 2 5958 2400, kl.: 2400, resp. email: [helpdesk@mfsr.sk](mailto:helpdesk@mfsr.sk)).

# Článok 7

# Vyšetrovanie bezpečnostných incidentov

1. Každý zamestnanec Poskytovateľa resp. tretie osoby realizujúce prácu v súvislosti s naplnením účelu Zmluvy pre ministerstvo je povinný, pri vyšetrovaní bezpečnostných incidentov zamestnancom alebo zamestnancami ministerstva, poskytnúť potrebnú súčinnosť.
2. Po vzniku bezpečnostného incidentu nesmie zamestnanec Poskytovateľa resp. tretia osoba realizujúca prácu v súvislosti s naplnením účelu Zmluvy pre ministerstvo vykonávať akékoľvek aktivity, ktoré by mohli viesť k znehodnoteniu dôkazov alebo k zhoršeniu dôsledkov bezpečnostného incidentu.